Shōhei Imamura

De Shōhei Imamura, (jap. 今村 昌平 Imamura Shōhei), gebuer de 15. September 1926 zu Tokio, an do gestuerwen den 30. Mee 2006, war e japanesche Filmregisseur an Dréibuchauteur.

Um Filmfestival zu Cannes krut de Shōhei Imamura zweemol déi Gëlle Palm
 1983 fir Narayama bushiko, (D'Ballad vun Narayama)
 1997 fir Unagi, (Den Éil)

De Shohei Imamura kënnt an enger gutt situéierter Famill op d'Welt. Hien ass den drëtte Bouf vu véier Kanner. Säi Papp ass Dokter an dat huet de Shohei predestinéiert fir de selwechte Wee anzeschloen. Mä et ass éischter den 12 Joer méi ale Brudder, dee sech fir Theater intresséiert an och an enger Trupp spillt, deen Afloss op de Shohei huet.

1945 schreift den Imamura sech op der renomméierter Waseda Universitéit an, a studéiert Literaturwëssenschaften. E Film vum Akira Kurosawa bréngt hien dozou selwer och Regisseur wëllen ze ginn.

1951 kënnt e bei de Filmstudio Shochiku, wou och den Yasujiro Ozu schafft a hie gëtt dem Ozu säin Assistent bei de Filmer Eté précoce (麦秋 Bakushû, 1951), Le goût du riz au thé vert (お茶漬の味, Ochazuke no aji, 1952) a Voyage à Tokyo (東京物語, Tokyo monogatari, 1953).

Déi enk Zesummenaarbecht féiert dozou, datt den Imamura spéider ëmmer erëm mam Ozu verglach gouf. Den Imamura selwer awer war der Meenung, datt den Ozu nëmme géif dat “offiziellt“ Japan mat sengen Traditioune weisen, wärend hien um wierkleche Japan intresséiert wier.

1954 verléisst den Imamura d'Shochiku Studioen a geet bei Nikkatsu wou en 1958 säin éischte Film dréie kann Désirs volés. Nikkatsu war iwwer dës méi radikal an exzentresch Produktioun net wierklech erfreet an huet den Imamura gezwonge méi op reng Ënnerhalung ausgeriichte Filmer ze dréien.
Et sinn dat Devant la gare de Ginza, Désir inassouvi a Mon deuxième frère.

1961 däerf en nees en eegene Projet realiséieren. Cochons et cuirassés iwwer déi amerikanesch Militärbase zu Yokosuka. Nikkatsu war entsat, an déi nächst zwee Joer krut den Imamura keen Optrag.
1963 inzenéiert hien La femme insecte an 1964 Désir meurtrier. Mat dësen dräi Filmer kann den Imamura sech als ee vun de wichtegste Personnagë vun der japanescher Nouvelle Vague etabléieren.

Fir eege Projeten ouni Contraintë kënnen ze realiséieren, grënnt de japanesche Regisseur 1965 seng Produktiounsfirma Imamura Productions. Éischte Film ass dem Akiyuki Nozaka säi Buch Erogotoshi-Tachi (Les pornographes) aus dem Joer 1963 iwwer d'Liewen zu Osaka.

 Komplett Filmographie 
 Joer  Originaltitel  Franséischen Titel  Lëtzebuergesch 2003 11'09"01  11'09"01  11'09"01  2001 Akai hashi no shita no nurui mizui  De l'eau tiède sous un pont rouge  Wotlecht Waasser ënner enger rouder Bréck 1998 Kanzo Sensei  Docteur Akagi  Dokter Liever 1997 Unagi  L'anguille  Den Éil 1989 Kuroi Ame  Pluie noire  Schwarze Reen 1987 Zegen  Le seigneur des bordels   1983 Narayama Bushiko  La ballade de Narayama   1981 Eijanaika  Eijanaika Firwaat net? 1979 Fukushu wa ware ni ari  La vengeance est à moi   1975 Zoku Mikikanhei o Otte  À la recherche des soldats perdus III   1975 Karayuki San  Karayuki-san - ces dames qui vont au loin  D'Madame Karayuki 1973 Muhomatsu Koyo ni Kaeru  Muhomatsu revient au pays natal 1972 Bubuan no kaizoku  Les pirates de Bubuan  1971 Mikikanhei O Otte  En suivant ces soldats qui ne sont pas revenus  1970 Nippon sengo shi: Madamu Omburo no seikatsu  Histoire du Japon racontee par une hotesse de bar   1968 Kamigami no Fukaki yokubo  Profond Desir des dieux   1967 Ningen Johatsu  L'Evaporation de l'homme   1966 Jinruigaku Nyumon: Erogotshi yori  Le Pornographe   1964 Akai Satsui 赤い殺意  Désir meurtrier   1963 Nippon Konchuki にっぽん昆虫記  La femme insecte  D'Insektefra 1961 Buta to Gunkan 豚と軍艦  Cochons et cuirassés  Schwäin a Krichsschëffer 1959 Nianchan にあんちゃん  Mon deuxième frère  Mäin zweete Brudder 1958 Hateshi Naki Yokubo 果てしなき欲望  Désir inasouvi   1958 Nishi Ginza Eki mae 西銀座前駅  Devant la gare de Ginza  Virun der Gare vu Ginza  1958 Nusumareta Yokujo 盗まれた欲情  Désirs volés  

 Literatur 

QUANDT, James: Shohei Imamura, Toronto International Film Festival Group, Toronto, 1997.

 Um Spaweck 

 Websäit iwwer den Imamura bei "senses of cinema"

Kategorie:Japanesch Filmregisseuren
Kategorie:Japanesch Dréibuchauteuren
Kategorie:Gebuer 1926
Kategorie:Gestuerwen 2006